Bütövlükdə götürdükdə, bir daha təkrar edirəm, bu sənədlər vasitəsilə biz ölkədə insan haqlarına yönəlmiş ümumi siyasəti qiymətləndiririk. İnkar olunmazdır ki, Azərbaycan dövləti öz vətəndaşlarının müxtəlif sahələrlə bağlı haqlarını qorumaq üçün ən mühüm tədbirlər həyata keçirir. İctimai qurumların, təsisatların da vəzifəsidir ki, vətəndaşların haqlarının qorunmasında dövlətin yürütdüyü siyasətin daha ünvanlı, daha məqsədyönlü olmasını təmin etmiş olsunlar. Hesab edirəm ki, bu dövr ərzində xeyli işlər görülüb və mən bu məruzənin qəbul olunmasına səs verəcəyəm. Sağ olun.